钦定古今图书集成/明伦汇编/氏族典/第406卷 > 吕本
## 钦定古今图书集成/明伦汇编/氏族典/第406卷 > 吕本

按《明外史吕本传》：“本字汝立，馀姚人。嘉靖十一年进
士。改庶吉士，授检讨。南京缺司业，本秩未满不当迁，
越次用之。改右中允，召莅春坊事，迁南京祭酒，召还
北监。二十八年，廷推阁臣，本资浅不当预。廷臣揣帝
向本，乃列上本名，遂擢少詹事，入阁参机务。明年，进
吏部左侍郎，兼东阁大学士。寇谍哈丹儿被获，本亦”
进礼部尚书。已，进太子太保，改文渊阁。吏部尚书李
默下狱，命本暂掌部事。本阿严嵩意，请考察去留。诸
大寮乃列三等，以嵩私人赵文华及嵩子世蕃等为
一等。凡不附嵩、文华者，皆屏斥无遗。朝野为不平。而
本以考察有功，加少保。四十年，母丧去位。未几，嵩败，
本失援。服阕，帝不复召。始，本冒李姓，至是始复焉。万
历中卒。谥《文安》。